**INFORMAŢII RADIEREA VEHICULELOR**

Radierea din circulație a vehiculelor se face de către autoritatea care a efectuat înmatricularea, la cererea proprietarului sau a moștenitorilor legali, în următoarele cazuri:

* Când proprietarul face dovada depunerii vehiculului într-un spațiu adecvat
* Când vehiculul a fost dezmembrat, casat sau predat unei unități specializate, în vederea dezmembrării
* La scoaterea definitivă din România a vehiculului
* La declararea furtului vehiculului

**La depunerea cererii de radiere se vor depune și următoarele documente în funcție de tipul cererii:**

* Certificatul de înmatriculare sau declarația cu privire la motivul lipsei acestuia; (declarația de pierdere sau dovada declarării furtului la organele de poliție competente)
* plăcuțele cu numărul de înmatriculare,
* Cartea de identitate a vehiculului (doar pentru vehiculele înmatriculate după 1 iulie 1993),
* Certificatului de atestare fiscală,
* Documentul care atestă situația vehiculului pentru care se solicită radierea din circulație;
* Certificatul de moștenitor după caz;

Nu se solicită radierea în cazul transcrierii vehiculului pe numele noului proprietar cetățean român, dacă vehiculul a fost anterior înmatriculat în România.

În cazul cazul depunerii documentelor de către o altă persoană decât proprietarul vehiculului, este necesară depunerea unei procuri speciale în formă autentică.

În cazul persoanelor juridice, pe lângă documentele mai sus menționate, este necesară depunerea documentelor care să ateste dobândirea personalității juridice, denumirea, sediul și reprezentantul legal, în copie.

Dacă cererea pentru persoanele juridice se depune cu delegație aceasta va fi dată de reprezentantul legal iar delegatul va prezenta actul de identitate în original. Dacă cererea se depune de reprezentantul legal, acesta va face dovada calității sale cu documentele menționate anterior.

**Informaţii despre radierea vehiculului dezmembrat sau predat unei unitati specializate cand cererea e depusa de operatorul economic**

Operațiunea de radiere din circulație a unui vehicul uzat, participant în cadrul Programului de stimulare a înnoirii parcului auto național ”RABLA”, va fi efectuată din oficiu, de către Serviciul Public Comunitar Regim Permise de Conducere și Înmatriculare a vehiculelor care a efectuat înmatricularea acestuia, în baza transmiterii către această instituție a certificatului de distrugere, în format electronic, de către operatorul economic autorizat care a emis acest document.

După efectuarea radierii, operatorul economic și/sau solicitantul vor primi prin e-mail sau poștă dovada efecturării radierii, la adresa/adresele de e-mail comunicate în solicitare.

Daca optați pentru păstrarea combinației numărului de înmatriculare trebuie sa faceți această operațiune înaintea celei de radiere, altfel combinația numarului de înmatriculare deținut devine disponibilă.

Cererea privind păstrarea combinației se poate depune la operatorul economic odată cu solicitarea de radiere, însoțită de chitanța de plată a contravalorii prestației (30 ron).

Pentru informații despre operațiunea de păstrare a combinației numărului de înmatriculare deținut consultați secținea dedicată.

**Informaţii despre radierea vehiculului declarat furat**

Pentru radierea unui vehicul ca urmare a declarării furtului acestuia este necesar să prezentați următoarele documente:

* certificatul de înmatriculare;
* plăcuțele cu numărul de înmatriculare, după caz;
* cartea de identitate a vehiculului, dacă este menționată în certificatul de înmatriculare;
* dovada declarării furtului vehiculului, respectiv documentul emis de autoritatea publică din ţară sau străinătate unde a fost declarat furtul vehiculului; dacă documentul este emis într-o limbă străină se va prezenta şi traducerea legalizată a acestuia.
* certificatul de atestare fiscală;
* trei exemplare completate ale certificatului de radiere;
* actul de identitate al proprietarului;

De asemenea, în cazul în care documentele se depun de o altă persoană decât proprietarul, este necesară o procură specială autentificată de notarul public.

În cazul persoanelor juridice, pe lângă documentele mai sus menționate, este necesară depunerea documentelor care să ateste dobândirea personalității juridice, denumirea, sediul și reprezentantul legal, în copie.

Dacă cererea pentru persoanele juridice se depune cu delegație aceasta va fi dată de reprezentantul legal iar delegatul va prezenta actul de identitate în original. Dacă cererea se depune de reprezentantul legal, acesta va face dovada calității sale cu documentele menționate anterior.

**Informaţii despre radierea vehiculului mai vechi de 30 de ani**

Radierea din circulație a vehiculelor înmatriculate anterior datei de 1 iulie 1993, care dețin certificate de înmatriculare și numere de înmatriculare modele vechi sau care au o vechime de fabricație mai mare de 30 de ani, se face de către autoritatea care a efectuat înmatricularea, la cererea proprietarului care va depune o declarație pe propria răspundere de unde să rezulte că

vehiculul a fost dezmembrat sau retras definitiv din circulație și nu mai circulă pe drumurile publice.

Declarația se va completa de către titularul înmatriculării ori de moștenitorii legali ai acestuia.

În cazul cazul depunerii documentelor de către o altă persoană decât proprietarul vehiculului, este necesară depunerea unei procuri speciale în formă autentică.

În cazul persoanelor juridice, pe lângă documentele mai sus menționate, este necesară depunerea documentelor care să ateste dobândirea personalității juridice, denumirea, sediul și reprezentantul legal, în copie.

Dacă cererea pentru persoanele juridice se depune cu delegație aceasta va fi dată de reprezentantul legal iar delegatul va prezenta actul de identitate în original. Dacă cererea se depune de reprezentantul legal, acesta va face dovada calității sale cu documentele menționate anterior.

**Informaţii despre radierea vehiculului scos definitiv din România**

În cazul în care vehiculul a fost scos definitiv din România, proprietarului îi revine obligația de a solicita radierea din circulație a acestui vehicul depunând cererea la serviciul public de specialitate unde vehiculul a fost înmatriculat.

Documentele necesare efectuării acestei operațiuni sunt următoarele:

* Cerere tip pentru radiere;
* Certificat de înmatriculare în original;
* Cartea de identitate a vehiculului în original;
* Plăcuțele cu numărul de înmatriculare;
* Certificat de atestare fiscală;
* Copie a documentului de înmatriculare emis de autoritățile străine, respectiv documentul care face dovada scoaterii definitive a vehiuclului din România;
* Document de identitate proprietar;
* Trei exemplare completate ale certificatului de radiere.

Dacă a fost reținută cartea de identitate a vehiculului la înmatriculare de către autoritățile străine, este necesar să solicitați Registrului Auto Român anularea acesteia, anterior solicitării radierii vehiculului sau să prezentați o adeverință emisă de autoritățile de înmatriculare din țara de destinație a vehiculului din care să rezulte predarea documentelor și plăcilor de înmatriculare emise de autoritățile române.

Precizăm faptul că până în prezent, nu a devenit operațională procedura de primire a cererilor on-line sau prin poștă, astfel încât documentele se depun la ghișeele serviciului nostru.

De asemenea, în cazul în care documentele se depun de o altă persoană decât proprietarul, este necesară o procură specială autentificată de notarul public.

În cazul persoanelor juridice, pe lângă documentele mai sus menționate, este necesară depunerea documentelor care să ateste dobândirea personalității juridice, denumirea, sediul și reprezentantul legal, în copie.

Dacă cererea pentru persoanele juridice se depune cu delegație aceasta va fi dată de reprezentantul legal iar delegatul va prezenta actul de identitate în original. Dacă cererea se depune de reprezentantul legal, acesta va face dovada calității sale cu documentele menționate anterior.

Prin excepție, radierea acestor vehiculele poate fi efectuată și din oficiu, numai în baza notificării primite de la autoritățile competente, care atesta faptul că vehiculul a fost înmatriculat permanent în alt stat.

**Informaţii despre radierea vehiculului dezmembrat sau predat unei unitati specializate**

Pentru radierea unui vehicul ca urmare a dezmembrării, este necesar să prezentați următoarele documente:

* certificatul de înmatriculare;
* plăcuțele cu numărul de înmatriculare, după caz;
* cartea de identitate a vehiculului, dacă este menționată în certificatul de înmatriculare;
* certificatul de distrugere;
* certificatul de atestare fiscală;
* trei exemplare completate ale certificatului de radiere;
* actul de identitate al proprietarului.

De asemenea, în cazul în care documentele se depun de o altă persoană decât proprietarul, este necesară o procură specială autentificată de notarul public.

În cazul persoanelor juridice, pe lângă documentele mai sus menționate, este necesară depunerea documentelor care să ateste dobândirea personalității juridice, denumirea, sediul și reprezentantul legal, în copie.

Dacă cererea pentru persoanele juridice se depune cu delegație aceasta va fi dată de reprezentantul legal iar delegatul va prezenta actul de identitate în original. Dacă cererea se depune de reprezentantul legal, acesta va face dovada calității sale cu documentele menționate anterior.

Prin excepţie operațiunea de radiere din circulație a unui vehicul uzat, participant în cadrul Programului de stimulare a înnoirii parcului auto național ”RABLA”, va fi efectuată din oficiu, de către Serviciul Public Comunitar Regim Permise de Conducere și Înmatriculare a vehiculelor care a efectuat înmatricularea acestuia, în baza transmiterii către această instituție a certificatului de distrugere, în format electronic, de către operatorul economic autorizat care a emis acest document. Vezi sectiunea dedicata.

Alte informații privind documentele necesare radierii unui vehicul pot fi obținute accesând site-ul [www.drpciv.ro](http://www.drpciv.ro), secțiunea documente și formulare.

Daca informaţiile solicitate nu se regăsesc în secţiunile existente, puteţi sa le solicitaţi în scris pe adresa de e-mail inmatriculari.bucuresti@mai.gov.ro în referire la informațiile de interes public. Avem rugamintea transmiterii unei singure solicitari pentru a asigura soluționarea acesteia în timp util.